ไฟแนนซ์ทูเดย์
หลังจากที่ขุนคลัง เดอะโต้ง กิตติรัตน์ ณ ระนอง รองนายกฯ และรมว.คลัง ประกาศว่า
4 ก.ค. 2555

หลังจากที่ขุนคลัง เดอะโต้ง กิตติรัตน์ ณ ระนอง รองนายกฯ และรมว.คลัง ประกาศว่า 
ได้ขอคำปรึกษาจากอดีตนายกฯ พ.ต.ท.ทักษิณ ชินวัตร ในการแก้ไขปัญหาเศรษฐกิจในขณะนี้ 




ไหนๆ ก็ไหนๆ เมื่อวานนี้ ครม. ก็เลยแต่งตั้ง พันศักดิ์ วิญญรัตน์ เป็นประธานที่ปรึกษานโยบายของนายกรัฐมนตรีซะเลย
อาจารย์พันศักดิ์ ไม่ใช่ใครที่ไหน ก็อดีตประธานที่ปรึกษา พ.ต.ท.ทักษิณ ว่าแต่ ช.ชดา เป็นห่วงว่า อาจารย์พันธ์ศักดิ์กับนายกฯ ปู จะคุยกันรู้เรื่องไหมเท่านั้นเอง เพราะนายกฯ ไม่สันทัดด้านเศรษฐกิจ ข้างอาจารย์ขยันพูดศัพท์เทคนิคเหลือเกิน 
...มีเสียงบ่นมาจากร้านถูกใจในหลายพื้นที่ว่า ได้รับป้ายร้านถูกใจรูปนายกฯ ปูยืนสวยเด่นเป็นสง่าเคียงข้าง รมว.พาณิชย์ บุญทรง เตริยาภิรมย์ ใหญ่เบ้อเริ่มมาวางไว้หน้าร้าน แต่กระทรวงพาณิชย์ไม่ยักส่งสินค้าราคาถูกมาให้ขายซะที ยังไงก็ช่วยสำรวจนิดว่าส่งของไปให้ชาวบ้านเค้าค้าขายกันบ้างหรือยัง
...เก็บตกมาจากเฟซบุ๊ก ของ วรวรรณ ธาราภูมิ กรรมการผู้จัดการ บลจ.บัวหลวง ที่วิพากษ์ว่า ไทยจำเป็นต้องลงทุนใช้อีกมากในการปรับปรุงโครงสร้างพื้นฐาน ไม่รีบทำวันนี้ เมื่อไหร่จะแข่งขันกับประเทศอื่นได้ 
ว่าแล้วซือเจ๊ ก็ชำแหละรากเหง้าของปัญหามาจาก เพราะไม่มีใครไว้ใจชนชั้นปกครองที่จะใช้งบประมาณได้เลย มีคอร์รัปชันเต็มไปหมด ไม่ว่ายุคไหน เราก็เลยถอยหลังลงคลองไปเรื่อยๆ